ΚΑΝΟΝΙΣΜΟΣ ( ΕΟΚ ) αριθ . 591/91 ΤΗΣ ΕΠΙΤΡΟΠΗΣ της 12ης Μαρτίου 1991 περί λεπτομερειών εφαρμογής του κανονισμού ( ΕΟΚ ) αριθ . 1198/90 του Συμβουλίου περί καθορισμού κοινοτικού μητρώου εσπεριδοειδών Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη : τη συνθήκη για την ίδρυση της Ευρωπαϊκής Οικονομικής Κοινότητας, τον κανονισμό ( ΕΟΚ ) αριθ . 1198/90 του Συμβουλίου της 7ης Μαΐου 1990 περί καθορισμού κοινοτικού μητρώου εσπεριδοειδών ( 1), και ιδίως το άρθρο 6, Εκτιμώντας : ότι ο κανονισμός ( ΕΟΚ ) αριθ . 39/19 του Συμβουλίου της 21ης Δεκεμβρίου 1990 περί γενικών κανόνων εφαρμογής του κανονισμού ( ΕΟΚ ) αριθ . 1198/90 περί καθορισμού κοινοτικού μητρώου εσπεριδοειδών ( 2 ) καθόρισε, στο άρθρο 5, ορισμένα στοιχεία τα οποία αφορούν λεπτομερείς κανόνες εφαρμογής - ότι για την υλοποίηση του μητρώου πρέπει να χρησιμοποιηθούν οι πληροφορίες που έχουν ληφθεί από τη δήλωση συγκομιδής που προβλέπεται στο άρθρο 19γ του κανονισμού ( ΕΟΚ ) αριθ . 1035/72 του Συμβουλίου της 18ης Μαΐου 1972 περί κοινής οργανώσεως της αγοράς στον τομέα των οπωροκηπευτικών ( 3 ), όπως τροποποιήθηκε τελευταία από τον κανονισμό ( ΕΟΚ ) αριθ . 3920/90 ( 4 ), καθώς και τις πληροφορίες που είναι διαθέσιμες στο ελαιοκομικό και αμπελουργικό μητρώο, τα οποία καθιερώθηκαν αντιστοίχως από τους κανονισμούς του Συμβουλίου ( ΕΟΚ ) αριθ . 154/75 ( 5 ) και ( ΕΟΚ ) αριθ . 2392/86 ( 6 )- ότι πρέπει να επιβεβαιωθεί από τον κάτοχο της εκμετάλλευσης η αλήθεια των συγκεντρωθεισών πληροφοριών - ότι, επιπλέον, πρέπει να καθορισθούν οι προθεσμίες για ορισμένες ανακοινώσεις που πρέπει να διαβιβάζονται στην Επιτροπή από τα κράτη μέλη, καθώς και οι κανόνες που διέπουν την πρόσβαση στο μητρώο- ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Φρούτων και Λαχανικών, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ : Άρθρο 1 1 . Για τον καθορισμό του μητρώου εσπεριδοειδών, οι πληροφορίες που εμφαίνοται στο παράρτημα συγκεντρώνονται και καταχωρούνται σε φάκελο της εκμεταλλεύσεως για καθεμία από τις ενδιαφερόμενες εκμεταλλεύσεις εσπεριδοειδών . Το περιεχόμενο του φακέλου αυτού επιβεβαιώνεται από τον αρμόδιο κάτοχο της εκμετάλλευσης . 2 . Τα κράτη μέλη μεριμνούν ώστε οι ληφθείσες πληροφορίες από τη δήλωση της συγκομιδής που προβλέπεται στο άρθρο 19γ του κανονισμού ( ΕΟΚ ) αριθ. 1035/72 να εισαχθούν στο φάκελο της εκμεταλλεύσεως . Άρθρο 2 Κατά τη διάρκεια της πειραματικής περιόδου που αναφέρεται στο άρθρο 3 παράγραφος 2 του κανονισμού ( ΕΟΚ ) αριθ . 1198/90 του Συμβουλίου πραγματοποιούνται μεθοδολογικές δοκιμές στις ακόλουθες περιοχές : Ελλάδα : - Νομός Αχαΐας : κοινότητες Ροδοδάφνης, Αγίου Κωνσταντίνου, Δημητρόπουλου, πόλης Αιγίου, Διγκελιώτικων, Τεμένης, Βαλιμίτικων, Σεληνούντος, Ελίκης, Ριζόμυλου, Νικολέικων και Ροδιάς, - Νομός Αργολίδας : κοινότητες Ηραίων, Λαλούκας, Αγίας Τριάδας, Παναρήτης, Αργολικών, Νέας Τίρυνθας . Ισπανία : - Termino municipal d'Almazaro ( Province de Castellon ), - Termino municipal d'Elche ( Province d'Alicante ). Ιταλία : - Province de Trapani ( Sicile ), - Province de Lecce ( Puglia ). Πορτογαλία : - Concelho de Santiago do Cacem, Freguesia de Santo Andre ( Distrito de Setubal ), - Concelho de Silves, Freguesia de S . Bartolomeu de Messines e Silves ( Distrito de Faro ), - Concelho de Loule, Freguesia de Boliqueime e S . Sebastiao ( Distrito de Faro ). Άρθρο 3 1 . Τα κράτη μέλη γνωστοποιούν στην Επιτροπή τον εθνικό οργανισμό που είναι υπεύθυνος για τον καθορισμό του μητρώου το αργότερτο τη 15η ημέρα μετά την έναρξη ισχύος του παρόντος κανονισμού . 2 . Τα κράτη μέλη γνωστοποιούν ανά εξάμηνο στην Επιτροπή την πρόοδο υλοποιήσεως του μητρώου . Η μορφή της ανακοινώσεως αυτής καθορίζεται σε συνδυασμό με τα ενδιαφερόμενα κράτη μέλη . 3 . Η Επιτροπή καθορίζει, μετά από συνεννόηση με τα κράτη μέλη, τις λεπτομέρειες μηχανογραφήσεως του συνόλου ή μέρους του περιεχομένου του μητρώου . Άρθρο 4 Τα κράτη μέλη χρησιμοποιούν τα διαθέσιμα τεχνικά στοιχεία από το ελαιοκομικό μητρώο που αναφέρεται στον κανονισμό ( ΕΟΚ ) αριθ . 154/75 και το αμπελουργικό μητρώο που αναφέρεται στον κανονισμό ( ΕΟΚ ) αριθ . 2392/86, και ιδίως τις αεροφωτογραφίες της τελευταίας πενταετίας, τα σχέδια των μητρώων και τους καταλόγους των κατόχων εκμεταλλεύσεως . Άρθρο 5 Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων . Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος . Βρυξέλλες, 12 Μαρτίου 1991 .

[Source: multi_eurlex | Tokens: 3717]